झांसी. यूपी के झांसी में एक बच्चे के हौसले इतने बुलंद हैं कि दोनों हाथ, एक पैर नहीं होने के बाद भी वह फुटबॉल खेलता है। दौड़ लगाता है। बड़े हौसले वाला उम्र में छोटा खिलाड़ी चाहता है कि उसके कृत्रिम हाथ पैर लगया जाए। शौक पूरा करना चाहता है...
- झांसी से करीब पांच किलोमीटर दूर हंसारी में रहने वाले हरीराम राजमिस्त्री हैं। वह बताते हैं कि उनका 7 साल का बेटा आर्यन करीब एक साल पहले दुर्घटना का शिकार हो गया। वह छत पर पतंग उड़ा रहा था, इसी दौरान बिजली के तार की चपेट में आ गया। उसे बुरी तरह करंट लगा।
- अस्पताल में कई दिन तक भर्ती रहने के बाद डॉक्टर ने आर्यन की जान बचाने के लिए दोनों हाथ व एक पैर काट दिया। एक पैर कृत्रिम लगवा दिया गया।
फुटबॉल का है प्रेमी
- आर्यन क्लास 2nd में है। वह फुटबॉल खेलने का शौकीन है। आर्यन ने बताया कि वह अक्सर फुटबॉल खेलता है। उसने बताया कि मैं खिलाड़ी बनना चाहता हूं। सरकार मेरी मदद करे।
पिता ने ये कहा
- आर्यन के पिता कहते हैं कि अब तक उन्हें कोई आर्थिक सहायता नहीं मिली हैं। वह चाहते हैं कि सरकार आर्यन के भविष्य के लिए कुछ करे। फिलहाल आर्यन का जज्बा लोगों के लिए प्रेरणा का श्रोत बना हुआ है। जो भी उसे देखता है उसकी हिम्मत को सलाम करता है। लोग उसकी तस्वीरें लेते हैं और सोशल मीडिया पर वायरल करते हैं।
hin_Deva hin_Deva hin_Deva hin_Deva hin_Deva hin_Deva hin_Deva